CELEX: C2006/036/51
Language: et
Date: 2006-02-11 00:00:00
Title: Kohtuasi C-441/05: Eelotsusetaotlus, mille esitas Cour administrative d'appel de Douai  1. detsembri 2005.  aasta otsusega kohtuasjas Société Roquette Frères  versus  Ministre de l'Agrculture, de l'Alimentation, de la Pêche et de la Ruralité

11.2.2006   
            
            
               ET
            
            
               Euroopa Liidu Teataja
            
            
               C 36/25
            
         Eelotsusetaotlus, mille esitas Cour administrative d'appel de Douai 1. detsembri 2005. aasta otsusega kohtuasjas Société Roquette Frères versus Ministre de l'Agrculture, de l'Alimentation, de la Pêche et de la Ruralité
   (Kohtuasi C-441/05)
   (2006/C 36/51)
   Kohtumenetluse keel: prantsuse
   Euroopa Ühenduste Kohus on saanud Cour administrative d'appel de Douai 1. detsembri 2005. aasta otsusega esitatud eelotsusetaotluse kohtuasjas Société Roquette Frères v. Ministre de l'Agrculture, de l'Alimentation, de la Pêche et de la Ruralité, mis saabus kohtukantseleisse 12. detsembril 2005.
   Cour administrative d'appel de Douai küsib Euroopa Kohtult eelotsust järgmistes küsimustes:
   
               1.
            
            
               Kas äriühingul Roquette Frères oli ilma mingi kahtluseta õigus otse selles kohtus vaidlustada määruse nr 1785/81 (1) artikli 24 punkti 2, määruse nr 2038/1999 (2) artikli 27 punkti 3, määruse nr 2073/2000 (3) artiklit 1, määruse nr 1260/2001 (4) artikli 11 punkti 2, määruse nr 1745/2002 (5) artiklit 1 ning määruse nr 1739/2003 (6) artiklit 1?
            
         
               2.
            
            
               Juhul, kui äriühing Roquette Frères võib toetuda kõnealuste sätete õigusvastasusele, kas määruse nr 1785/81 artikli 24 punkt 2, määruse nr 2038/1999 artikli 27 punkt 3, määruse nr 2073/2000 artikkel 1, määruse nr 1260/2001 artikli 11 punkt 2, määruse nr 1745/2002 artikkel 1 ning määruse nr 1739/2003 artikkel 1 on kehtivad osas, milles nendega piiratakse isoglükoosi toodangu maksimumkogused Prantsuse emamaal, arvestamata ajavahemikus 1. novembrist 1978 kuni 30. aprillini 1979 asjaomases liikmesriigis vahesaadusena toodetud isoglükoosi, mida kasutati müügiks mõeldud teiste toodete valmistamiseks.
            
         
      (1)  Nõukogu 30. juuni 1981. aasta määrus (EMÜ) nr 1785/81 suhkrusektori turgude ühise korralduse kohta (EÜT L 177, lk 4).
   
      (2)  Nõukogu 13. septembri 1999. aasta määrus (EÜ) nr 2038/1999 suhkrusektori turgude ühise korralduse kohta (EÜT L 252, lk 1).
   
      (3)  Komisjoni 29. septembri 2000. aasta määrus (EÜ) nr 2073/2000, millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2000/2001 (EÜT L 246, lk 38).
   
      (4)  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, lk 1).
   
      (5)  Komisjoni 30. septembri 2002. aasta määrus (EÜ) nr 1745/2002, millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2002/2003 (EÜT L 263, lk 31).
   
      (6)  Komisjoni 30. septembri 2003. aasta määrus (EÜ) nr 1739/2003, millega vähendatakse suhkrusektori tootmiskvootidega tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2003/2004 (LT L 249, lk 38).